लालचंद राजपूत

लालचंद सीताराम राजपूत () (; एक पूर्व भारतीय क्रिकेट खिलाड़ी है। इनका जन्म १८ दिसम्बर १९६१ में बॉम्बे (जो अभी मुम्बई के नाम से जाना जाता है) ,महाराष्ट्र, भारत में हुआ था। राजपूत वर्तमान अफ़्ग़ानिस्तान क्रिकेट टीम के कोच भी है। 

लालचंद राजपूत ने अपने क्रिकेट कैरियर में मात्र दो टेस्ट क्रिकेट मैच ही खेल पाये थे। इसके अलावा इन्होंने अपने कैरियर में सिर्फ ४ एक दिवसीय अंतर्राष्ट्रीय क्रिकेट मैच खेले थे वो भी १९८५ से १९८७ तक। जब इन्होंने अपने क्रिकेट कैरियर की समाप्ति की तो बाद में इन्होंने भारतीय क्रिकेट टीम के मैनेजर (संचालक) के पद पर भी कार्य किया था। साथ ही इन्होंने मुम्बई क्रिकेट सहायक के प्रबंधकीय कार्य भी सम्भाला था। १९ सितम्बर २०१७ को इन्हें रणजी ट्रॉफी के लिए असम क्रिकेट टीम का कोच नियुक्त किया है।

खेल जीवन

लालचंद राजपूत को बॉम्बे क्रिकेट टीम के लिए एक सलामी बल्लेबाज  के रूप में एक प्रतिष्ठित कैरियर मिला था, और एक समय भारत में विस्फोटक क्रिकेट खिलाड़ी सुनील गावस्कर के बाद सबसे अच्छे सलामी बल्लेबाजों  में से एक माने जाने लगे थे। हालांकि, उन्होंने अपने घरेलू क्रिकेट कैरियर में कुछ ख़ास नहीं कर पाए थे। लालचंद एक ऑफ स्पिन गेंदबाज रहे हैं।  राजपूत अभी अफ़्गानिस्तान क्रिकेट टीम के कोच भी है।

टेस्ट क्रिकेट कैरियर

लालचंद राजपूत ने अपने टेस्ट क्रिकेट कैरियर की शुरुआत ३० अगस्त १९८५ में श्रीलंकाई टीम के खिलाफ  की थी जिसमें पहली पारी में इन्होंने ओपनिंग बल्लेबाजी करते हुए ९० मिनटों की बल्लेबाजी में ३२ रन बनाए थे। इसके बाद राजपूत ने दूसरी पारी में भी अच्छी शुरुआत दी और शानदार ६१ रनों की पारी खेली और आखिर में सिल्वा डी रत्नायके के हाथों आउट हुए थे। यह उनका सर्वाधिक टेस्ट स्कोर रहा था।

वनडे क्रिकेट कैरियर

लालचंद राजपूत ने अपने एक दिवसीय अंतर्राष्ट्रीय क्रिकेट कैरियर की शुरुआत २३ जनवरी १९८५ को इंग्लैंड के खिलाफ नागपुर के विदर्भ क्रिकेट एसोसिएशन स्टेडियम में की थी और उस मैच में इन्होंने खाता भी नहीं खोल पाये थे और पहली ही गेंद पर आउट हो गए थे।

सन्दर्भ

भारतीय क्रिकेट खिलाड़ी
भारतीय एक दिवसीय अंतरराष्ट्रीय क्रिकेट खिलाड़ी
भारतीय टेस्ट क्रिकेट खिलाड़ी
बल्लेबाज
1961 में जन्मे लोग
जीवित लोग
दाहिने हाथ के बल्लेबाज़